CELEX: 32004R1437
Language: el
Date: 2004-08-11 00:00:00
Title: Κανονισμός (ΕΚ) αριθ. 1437/2004 της Επιτροπής, της 11ης Αυγούστου 2004, σχετικά με τη συμπλήρωση του παραρτήματος του κανονισμού (ΕΚ) αριθ. 2400/96 για την εγγραφή ορισμένων ονομασιών στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων («Valençay», «Scottish Farmed Salmon», «Ternera de Extremadura» και «Aceite de Mallorca» ή «Aceite mallorquín» ή «Oli de Mallorca» ή «Oli mallorquí»)

12.8.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 265/3
            
         
      ΚΑΝΟΝΙΣΜΌΣ (ΕΚ) αριθ. 1437/2004 ΤΗΣ ΕΠΙΤΡΟΠΉΣ
   
   της 11ης Αυγούστου 2004
   σχετικά με τη συμπλήρωση του παραρτήματος του κανονισμού (ΕΚ) αριθ. 2400/96 για την εγγραφή ορισμένων ονομασιών στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων («Valençay», «Scottish Farmed Salmon», «Ternera de Extremadura» και «Aceite de Mallorca» ή «Aceite mallorquín» ή «Oli de Mallorca» ή «Oli mallorquí»)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2081/92 του Συμβουλίου, της 14ης Ιουλίου 1992, σχετικά με την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των ειδών διατροφής (1), και ιδίως το άρθρο 6 παράγραφοι 3 και 4,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 5 του κανονισμού (ΕΟΚ) αριθ. 2081/92, η Γαλλία διαβίβασε στην Επιτροπή μια αίτηση καταχώρισης ως ονομασίας προέλευσης για την ονομασία «Valençay», το Ηνωμένο Βασίλειο διαβίβασε στην Επιτροπή μια αίτηση καταχώρισης ως γεωγραφικής ένδειξης για την ονομασία «Scottish Farmed Salmon», και η Ισπανία διαβίβασε στην Επιτροπή μια αίτηση καταχώρισης ως γεωγραφικής ένδειξης για την ονομασία «Ternera de Extremadura» και μια αίτηση καταχώρισης ως ονομασίας προέλευσης για την ονομασία «Aceite de Mallorca» ή «Aceite mallorquín» ή «Oli de Mallorca» ή «Oli mallorquí».
            
         
               (2)
            
            
               Διαπιστώθηκε, σύμφωνα με το άρθρο 6 παράγραφος 1 του εν λόγω κανονισμού, ότι οι αιτήσεις αυτές είναι σύμφωνες προς αυτόν τον κανονισμό, δηλαδή ότι περιλαμβάνουν όλα τα στοιχεία που προβλέπονται στο άρθρο 4.
            
         
               (3)
            
            
               Καμία ένσταση κατά την έννοια του άρθρου 7 του κανονισμού (ΕΟΚ) αριθ. 2081/92, δεν διαβιβάστηκε στην Επιτροπή μετά τη δημοσίευση στην Επίσημη Εφημερίδα της Ευρωπαϊκής Ένωσης
                   (2), των ονομασιών που εμφαίνονται στο παράρτημα του παρόντος κανονισμού.
            
         
               (4)
            
            
               Κατά συνέπεια οι ονομασίες αυτές πληρούν τις προϋποθέσεις για να εγγραφούν στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων και συνεπώς να προστατεύονται σε κοινοτικό επίπεδο ως προστατευόμενη ονομασία προέλευσης ή ως προστατευόμενη γεωγραφική ένδειξη.
            
         
               (5)
            
            
               Το παράρτημα του παρόντος κανονισμού συμπληρώνει το παράρτημα του κανονισμού (ΕΚ) αριθ. 2400/96 (3),
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΚ) αριθ. 2400/96, συμπληρώνεται με τις ονομασίες που περιλαμβάνονται στο παράρτημα του παρόντος κανονισμού και οι ονομασίες αυτές εγγράφονται ως προστατευόμενη ονομασία προέλευσης ή ως προστατευόμενη γεωγραφική ένδειξη (ΠΓΕ) στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων, όπως προβλέπεται στο άρθρο 6 παράγραφος 3 του κανονισμού (ΕΟΚ) αριθ. 2081/92.
   Άρθρο 2
   Ο παρών κανονισμός τίθεται σε ισχύ την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Αυγούστου 2004.
      
         
            Για την Επιτροπή
         
         Franz FISCHLER
         
         
            Μέλος της Επιτροπής
         
      
   
   
      (1)  ΕΕ L 208 της 24.7.1992, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 1215/2004 (ΕΕ L 232 της 1.7.2004, σ. 21).
   
      (2)  ΕΕ C 236 της 2.10.2003, σ. 27 (Valençay).
   
      ΕΕ C 246 της 14.10.2003, σ. 4 (Scottish Farmed Salmon).
   
      ΕΕ C 246 της 14.10.2003, σ. 10 (Ternera de Extremadura).
   
      ΕΕ C 246 της 14.10.2003, σ. 15 (Aceite de Mallorca ή Aceite mallorquín ή Oli de Mallorca ή Oli mallorquí).
   
      (3)  ΕΕ L 327 της 18.12.1996, σ. 11· κανονισμός όπως τροποποιήθηκε τελευταία από τον κανονισμό (ΕΚ) αριθ. 1258/2004 (ΕΕ L 239 της 9.7.2004, σ. 5).
   
      ΠΑΡΑΡΤΗΜΑ
      ΠΡΟΪΟΝΤΑ ΤΟΥ ΠΑΡΑΡΤΗΜΑΤΟΣ Ι ΤΗΣ ΣΥΝΘΗΚΗΣ ΠΟΥ ΠΡΟΟΡΙΖΟΝΤΑΙ ΓΙΑ ΤΗΝ ΑΝΘΡΩΠΙΝΗ ΔΙΑΤΡΟΦΗ
      Τυριά
      ΓΑΛΛΙΑ
      Valençay (ΠΟΠ)
      Ψάρια, μαλάκια, μαλακόστρακα φρέσκα, και προϊόντα με βάση
      ΗΝΩΜΕΝΟ ΒΑΣΙΛΕΙΟ
      Scottish Farmed Salmon (ΠΓΕ)
      Κρέας (και παραπροϊόντα σφαγείου) νωπά
      ΙΣΠΑΝΙΑ
      Ternera de Extremadura (ΠΓΕ)
      Λιπαρές ουσίες, (βούτυρο, μαργαρίνη, έλαια κ.λπ.)
      ΙΣΠΑΝΙΑ
      Aceite de Mallorca ή Aceite mallorquín ή Oli de Mallorca ή Oli mallorquí (ΠΟΠ)